burgasdotpro/wikipedia huggingface dataset:
Motýlí efekt

Motýlí efekt alebo efekt motýlieho krídla označuje veľkú zmenu vývoja systému pri minimálnych zmenách začiatočných podmienok systému. Je však možné, že sa postará o dokončenie priebehu už začatej kolosálnej udalosti svojim minimálnym pričinením. Tú Vlastne naberá na váhe a význame prvá veta, kde sa odštartuje proces v zlome medzi dvomi udalosťami. Samotný efekt ma možnosť vstúpiť do deja v momente naplnenia sa predpokladu prijatia jeho energie či vlastnosti už v prebiehajúcom dejstve. Osobne by som ho nazval finálnou rezonanciou deja s efektom rozhodnutia sa k naplneniu výsledku a urýchlenia dejstva. Aj bez jeho uvedomenia si následku (výsledku).Na samotný element vstupujúci do deja, nemusí mať samotná udalosť žiaden dopad ani vplyv. Element pôsobí ako katalyzátor deja.
Pojem sa používa na zdôraznenie citlivej závislosti vývoja systému od začiatočných podmienok, ktorých malé zmeny môžu mať za následok veľké variácie v ďalšom priebehu. Medzi umelé systémy, ktoré tento efekt vykazujú, patrí napríklad Lorenzov atraktor.
Názov je odvodený od predstavy, že aj niečo tak malé, ako je trepotanie motýlích krídiel, môže v konečnom dôsledku vyvolať tornádo napríklad aj niekde na druhej strane Zeme.
Tento pojem prvýkrát použil Edward Lorenz 29. decembra 1979 na svojej prednáške "“Predictability: Does the flap of a butterfly’s wings in Brazil set off a tornado in Texas?”" na zasadnutí Americkej asociácie pre pokrok vo vede vo Washingtone, USA.
Jang Čen-ning

Jang Čen-ning (, , * 1. október 1922, Che-fej, Čína) je fyzik narodený v Číne a pôsobiaci v USA.
Venoval sa predovšetkým štatistickej fyzike a časticovej fyzike. V roku 1957 získal spolu s Li Čeng-taom Nobelovu cenu za fyziku za výskumy zákona zachovania parity, čo viedlo k významným objavom v oblasti základných častíc.
Kontinentálny pohár v ľadovom hokeji 2009/2010

Ročník 2009/2010 bol trinástym ročníkom Kontinentálneho pohára v ľadovom hokeji. O trofej súťažilo devätnásť tímov z devätnástich krajín. Trval od 25. septembra 2009 do 17. januára 2010.
1. kolo.
Prvé kolo sa hralo 25. až 27. septembra 2009.
2. kolo.
Zápasy dvoch skupín druhého kola sa odohrali v dňoch 23. - 25. októbra 2009.
3. kolo.
Víťazi dvoch skupín tretieho kola si zabezpečili postup do francúzskeho finále. Termín bol 27. až 29. novembra 2009.
Finále (Grenoble, Francúzsko).
V superfinále sa stretli víťazi D a E skupiny s dvomi nasadenými tímami. Hralo sa v dňoch 15. - 17. januára 2010.
Konečná tabuľka.
Víťazom trinásteho ročníka Kontinentálneho pohára sa stal rakúsky tím Red Bull Salzburg.
Finálové štatistiky.
Najproduktívnejší hráči
Najlepší strelci
Najlepší hráči podľa direktoriátu turnaja
Externé odkazy.
Kontinentálny pohár 2009/2010 na stránke IIHF (po anglicky)
Anna de Foix

Anna z Foix a Candale (* okolo 1484, Foix, Francúzsko – † 26. júl 1506, Budín, Maďarsko) bola francúzska šľachtičná, dcéra grófa Gastona z Foix a Candale a navarrskej infantky Kataríny z Foix, sobášom česká a uhorská kráľovná ako tretia manželka Vladislava II. Jagelovského.
Životopis.
O jej živote, ako i histórii rodu Foix a Candale je málo poznatkov. Anna bola rodovo spríbuznená s kráľovskými rodinami tak z matkinej (jej matka bola dcérou navarrskej kráľovnej Eleonóry) ako i z otcovej strany (jej prastarý otec bol manželom princeznej Magdalény z Valois, dcéry francúzskeho kráľa Karola VII.). Vzhľadom na to, že už v mladom veku (1500) stratila oboch rodičov, detstvo strávila na dvore svojej tety, francúzskej kráľovnej Anny Bretónskej. Tu dostala základy vzdelania.
Prvýkrát sa obšírnejšie o nej historici zmieňujú v roku 1501 v súvislosti s plánovaným sobášom s Vladislavom Jagelovským. V tomto roku sa na francúzskom dvore začali prvé pytačky, keď iba rok predtým (3. apríla 1500) boli oficiálne zrušené obe Vladislavove predchádzajúce manželstvá (s Barborou Hohenzollernskou i s Beatrix Aragónskou). 
To, že sa Vladislav rozhodol pre nastávajúcu manželku z francúzskeho kráľovského prostredia vyplývalo zo situácie, v akej sa Uhorsko nachádzalo na prelome 15. a 16. storočia. V ťaživých dobách, kedy boli južné hranice krajiny ohrozované tureckými hordami, sa francúzsky kráľ javil ako najvýhodnejší a najvernejší spojenec. Súčasne mu malo spojenectvo s francúzskym kráľom pomôcť i v súperení s cisárom Maximiliánom I. Habsburským, ktorý by v prípade, ak by Vladislav nezanechal legitímneho potomka, zasadol na uhorský trón. 23. marca 1502 bola na zámku v Blois uzavretá sobášna zmluva, ktorou sa Anna stala manželkou takmer o dvadsaťpäť rokov staršieho Vladislava. 29. septembra 1502 sa v Stoličnom Belehrade konala svadba a Annina korunovácia za uhorskú kráľovnú.
Až toto tretie Vladislavovo manželstvo naplnilo svoj zmysel. Vladislav našiel v Anne, napriek značnému vekovému rozdielu, milovanú a jemu všestranne oddanú osobu. I Anna, od detstva túžiaca po istom spoločenskom postavení, našla vo Vladislavovi nielen kráľa, ale i muža svojich snov. Anna na uhorskom dvore prejavila i nadanie pre politické záležitosti. 
Rodinné pomery.
V manželstve Anny de Foix a Vladislava II. Jagelovského sa narodili dve deti:
Anna de Foix tri týždne po pôrode syna zomrela.
Li Čeng-tao

Li Čeng-tao (; , , * 24. november 1926, Šanghaj, Čína† 4. august 2024, San Francisco, Kalifornia, USA) bol fyzik narodený v Číne a pôsobiaci v USA.
V roku 1957 získal spolu s Jang Čen-ningom Nobelovu cenu za fyziku za výskumy zákona zachovania parity, čo prispelo k dôležitým objavom v oblasti elementárnych častíc.
Po Williamovi Lawrencovi Braggovi, ktorý získal v roku 1915 Nobelovu cenu so svojim otcom, Williamom Henrym Braggom ako dvadsaťpäťročný, je Li Čeng-tao druhým najmladším laureátom tejto ceny. V čase oznámenia nositeľov mal 30 rokov, v dobe slávnostnej ceremónie 31.
Henrich

Henrich môže byť:
Paul Cohen (matematik)

Paul Joseph Cohen (* 2. apríl 1934, Long Branch, New Jersey, USA – † 23. marec 2007, Stanford, Kalifornia) bol americký matematik, ktorý je známy najmä vďaka svojmu dôkazu nezávislosti hypotézy kontinua a axiómy výberu od Zermelo-Fraenkelovej teórie množín, ktorá je momentálne najširšie uznávaným systémom axióm teórie množín. Učinil tak pomocou tzv. forsingu, ním vyvinutej metódy na dokazovanie konzistencie a nezávislosti rôznych matematických výsledkov.
Galeóna

Galeóna je typ plachetnice španielskeho pôvodu, ktorý sa používal v 16. a 17. storočí na vojenské a dopravné účely. Slúžila v námorných vojnách medzi Anglickom a Španielskom
Konštrukcia.
Galeóna nevznikla z Galéry ale z portugalskej karaky, preto nemala veslá. Jej pôvod je španielsky, názov pochádza z arabčiny: arabské „chalion“ znamená veľká loď. V tomto prípade väčšia než karaka, od ktorej sa líšila aj typickým malým ohnutým nosom. Nos bol zdobený rezbárskymi figúrami, tzv. galiónmi. Na čeleni bola stehová plachta alebo malá rahnová plachta. Loď niesla spočiatku štyri, neskôr tri sťažne, na ktorých boli rahnové plachty, iba na zadnom sťažni bola latinská plachta. Galeóna bola prvá loď, na ktorej sa hneď od jej vzniku začala používať aj košová plachta.
Využitie.
Galeóna sa prvotne používala na prepravu zlata, striebra a iných drahých tovarov z Ameriky. Taký náklad sa nemohol prepravovať bez zbraní, ktoré zaberali vzácny lodný priestor. A tak sa galeónove lode začali špecializovať na obchodné a vojenské účely.
Galeóny tvorili veľkú časť španielskej armády, ktorú Filip II. vystrojil proti Angličanom. Ale sedemnásť rokov po víťazstve v bitke pri Lepante (1571) však vyše 150 španielskych lodí s 2600 delami a s 30 000 mužmi utrpelo v tomto boji krutú porážku a definitívne prehralo v prieplave La Manche (1588) bitku o nadvládu nad svetovými morami. Príčinou ich porážky bolo zlé počasie, neskúsenosť veliteľa armády a tiež nevhodnosť galér a galeáz, ktoré v tejto bitke sekundovali španielskym galeónam.
Významné galeóny.
Medzi najvýznamnejšie galeóny patria: 
Pozri aj.
Plachetnica
Stanley Cohen

Stanley Cohen (* 17. november 1922, Brooklyn, New York, New York, USA† 5. február 2020, Nashville, Tennessee) bol americký biochemik.
V roku 1986 dostal spolu s Ritou Levi-Montalciniovou Nobelovu cenu za fyziológiu alebo medicínu za objavy rastových faktorov.
Vyštudoval chémiu, biológiu a zoológiu, doktorát získal na University of Michigan. Svoje zásadne objavy Cohen a Leviová-Montalciniová urobili v 50. rokoch 20. storočia, keď pracovali na Washington University in St. Louis v St. Louis.
Tragédia Laconie (kniha)

Tragédia Laconie je kniha, ktorú napísal francúzsky spisovateľ Léonce Peillard, a ktorá v slovenskom preklade vyšla v roku 1970. Kniha vznikla podľa skutočnej udalosti a je o torpédovaní anglickej prepravnej lode Laconia počas druhej svetovej vojny 12. septembra 1942 nemeckou ponorkou U 156 ktorej velil Werner Hartenstein. Tragédia sa odohrala v Atlantickom oceáne medzi ostrovom Ascension a Libériou.
Pozri aj.
Incident Laconia
Rad britského impéria

Rad britského impéria () je britské vyznamenanie, ktoré sa udeľuje od 4. júla 1917, kedy ho po prvýkrát udelil kráľ Juraj V.
Rad má päť tried a delí sa na vojenskú a civilnú skupinu:
Iba držitelia a držiteľky dvoch najvyšších tried majú právo používať titul "Sir" alebo "Dame". Toto právo majú len občania Spojeného kráľovstva a krajín, kde je hlavou štátu kráľ Karol III. Kráľ tiež môže udeliť rad aj osobe, ktorá nie je občanom Spojeného kráľovstva alebo krajiny, kde je hlavou štátu. V takom prípade táto osoba dostane tzv. "Čestný rad".
Theodore Cordy Freeman

Theodore Cordy „Ted“ Freeman (* 18. február 1930, Haverford – † 31. október 1964, Houston) bol americký letecký inžinier, dôstojník Vzdušných síl USA, skúšobný pilot a astronaut NASA, ale do vesmíru neletel. Tragicky zahynul pri jednom z letov s nadzvukovým cvičným prúdovým lietadlom T-38 po zrážke s kŕdľom husí snežných.
Životopis.
V roku 1953 úspešne ukončil vysokoškolské štúdium na United States Naval Academy v Annapolise. O sedem rokov neskôr úspešne ukončil štúdium na University of Michigan. Získal titul leteckého inžinierinžiniera. V roku 1963 bol zapísaný v tretej skupine do výcvikového strediska amerických astronautov v NASA. Oženil sa, bol otcom jedného dieťaťa.
Pri jednom z letov s nadzvukovým cvičným prúdovým lietadlom Northrop T-38 Talon, ktorými NASA disponovala, došlo počas finálneho priblíženia na Ellingtonovu základňu v Texase k zrážke s kŕdľom husí snežných. Freeman sa pokúsil pristáť, ale uvedomil si, že preletí vzletovú a pristávaciu dráhu a mohol by zasiahnuť neďaleké vojenské obydlia. Odklonil lietadlo mimo dráhy a katapultoval sa. Stroj sa značne naklonil a Freeman sa katapultoval takmer vodorovne. Jeho padák sa nerozvinul včas a zahynul pri dopade na zem. Mal rozbitú lebku a vážne poranenia hrudníka. V tom čase mal hodnosť kapitána letectva.
Politický extrémizmus

Politický extrémizmus alebo extrémizmus je „ultraľavicový alebo ultrapravicový politický smer, ktorého hlavným cieľom je väčšinou likvidácia politického pluralistického systému, nevynímajúc použitie násilných metód“.
Politický extrémizmus má tieto znaky:
Jakub Auguston

Jakub Auguston mladší (* asi 1668 – † 3. február 1735) bol významný plzenský barokový architekt a staviteľ.
Život.
Rodina Augustoncov pochádzala z Talianska, odkiaľ prišiel do Plzne aj Jakubov strýko Jakub Auguston starší. Ten bol prijatý za plzenského mešťana v roku 1661 a previedol prvé barokové prestavby. Do jeho dielne potom prišiel Jakub Auguston mladší, ktorého strýko povolal. V roku 1692 sa stáva plzenským mešťanom a spočiatku pôsobil ako štukatér, neskôr ako architekt a staviteľ. 
Jeho zrejme prvou stavbou bola prestavba vlastného domu v Dřevěné ulici č. 344 niekedy okolo roku 1698. Tento dom je neskôr nazývaný Gerlachovským. Strýko Jakub Auguston starší zomrel 4. júla 1701, bol pochovaný vo františkánskom kostole, na ktorého barokovej úprave sa podieľal, a synovec preberá vedenie dielne. Podieľal sa ako v Plzni tak v jej okolí na stavbách, prestavbách domov, kostolov a zámkov. Bol vyhľadávaným architektom a patril k popredným českým mešťanom. Na niektorých stavbách sa potom podieľal s ním jeho syn Václav Auguston. Mal 6 detí, zomrel 3. februára 1735 a je pochovaný v kostole sv. Anny. Jeho pozostalosť bola odhadnutá na 12 000 zlatých.
Dielo.
Rada mešťanských, šľachtických či cirkevných domov v historickom strede Plzne, napr.:
Ďalšie, väčšinou dôsledne barokové prestavby starších objektov:
Zámky v Plzenskom kraj:
Adam Michnik

Adam Michnik (* 17. október 1946, Varšava, Poľsko) je poľský historik a publicista, šéfredaktor denníka "Gazeta Wyborcza".
Biografia.
V 70. a 80. rokoch 20. storočia bol politickým aktivistom kritickým voči poľskému komunistickému režimu. Preto bol aj šesť rokov väznený. V roku 1976 bol spoluzakladateľom KOR (Komitet Obrony Robotników = Rada obrany robotníkov) a neskoršie aj osobnosťou nezávislého odborového hnutia Solidarita. V roku 1989 sa stal členom prvého postkomunistického parlamentu v Poľsku.
Od roku 1989 je šéfredaktorom poľského denníka "Gazeta Wyborcza", ktorý pomáhal založiť.
Stanley Norman Cohen

Stanley Norman Cohen (* 30. jún 1935, Perth Amboy, New Jersey, USA) je americký genetik, v súčasnosti profesor na Stanfordovej univerzite.
Po svojom nástupe na Stanfordovu univerzitu v roku 1968 sa začal Cohen zaoberať bakteriálnymi plazmidmi. Pokúšal sa pochopiť, aký vplyv môžu mať gény týchto plazmidov na odolnosť baktérií voči antibiotikám. V roku 1972 viedli Cohenove výsledky spolu s výsledkami Paula Berga a Herberta Boyera k vyvinutiu metód na kombináciu a transplantáciu génov, čo položilo základy pre vznik genetického inžinierstva.
Cohen je držiteľom viacerých významných ocenení, medzi nimi aj Wolfovej ceny za medicínu (1981).
Cohen

Cohen je židovské priezvisko, ktoré mali tieto osobnosti:
Paul Berg

Paul Berg (* 30. jún 1926, Brooklyn, New York, New York, USA – † 15. február 2023, Stanford, Kalifornia) bol americký biochemik, emeritný profesor na Stanfordovej univerzite.
V roku 1980 dostal spolu s Walterom Gilbertom a Frederickom Sangerom Nobelovu cenu za chémiu za základný výskum v oblasti nukleových kyselín. Pravdepodobne najznámejší je vďaka svojmu výskumu rekombinantnej DNA, ktorý spolu s výsledkami Herberta Boyera, Stanleyho Normana Cohena a Armina Dale Kaisera viedol k počiatkom moderného genetického inžinierstva.
Mauricio Baldivieso

Mauricio Baldivieso (* 22. júl 1996) je bolívijský futbalista, ktorý hráva na pozícii útočníka. V súčasnosti drží rekord najmladšieho hráča, ktorý hral v zápase najvyššej súťaže. Jeho otec Julio César je bývalý reprezentant Bolívie.
Klubová kariéra.
V júli 2009, krátko pred svojimi trinástymi narodeninami, debutoval v najvyššej bolívijskej lige v zápase Club Aurora vs. FC La Paz (0:1) potom, čo v 39. minúte vystriedal svojho spoluhráča, ktorý sa zranil. Trénerom tohto tímu je jeho otec. Baldivieso tak prekonal rekord Američana Freddyho Adua, ktorý debutoval v americkej lige ako štrnásťročný.
Chafe (kráter)

Chafe je impaktný kráter na Marse. Kráter bol pomenovaný v roku 1988. V priemere má 4,8 km a nachádza sa na súradniciach 15,3ºS, 257,7ºZ v oblasti Amenthes.
Chapais (kráter)

Chapais je impaktný kráter na Marse. 
V roku 1976 Medzinárodná astronomická únia a Pracovná skupina Systému planetárneho názvoslovia (IAU/WGPSN) oficiálne potvrdila názov "Chapais" pre marťanský kráter. Tento kráter sa nachádza na súradniciach 22.6°J, 20.6°Z a jeho priemer je 37,4 km.
Crewe (kráter)

Crewe je impaktný kráter na Marse s priemerom približne 3 km. nachádza sa na súradniciach 25° J, 10° Z. Kráter je pomenovaný po meste Crewe.
FC Spartak Trnava – ŠK Slovan Bratislava

Derby medzi klubmi FC Spartak Trnava a ŠK Slovan Bratislava, označované aj ako Tradičné derby je najväčšie a najslávnejšie slovenské futbalové derby.
Crivitz (kráter)

Crivitz je impaktný kráter na Marse. Je pomenovaný po malom meste Crivitz v západlom Meklenbursku-Predpomoransku v Nemecku. Kráter má priemer 6,1 km a nachádza sa na súradniciach 14,5°J, 174,7°V vo vnútri väčšieho kráteru Gusev.
Názov kráteru bol navrhnutý v roku 2002 Stephanom Gehrkem.
Anna Belknapová

Anna Belknapová, M.F.A. (* 22. máj 1972, Damariscotta, Maine) je americká televízna a filmová herečka. Známa je predovšetkým rolou Lindsay Monroeovej v detektívnom televíznom seriáli .
Osobný život.
Anna Belknapová vyštudovala Lincolnovu akadémiu v Newcastle v Maine a získala titul bakalára na middleburyskej akadémii vo Vermonte a herecký doktorát získala na americkom divadelnom konzervatóriu.
V roku 2004 sa vydala za herca Erica Siegela, s ktorým pracovala v divadle Rude Mechanicals Theater Company. Majú spolu dve deti - dcéru Cassie, narodenú 14. januára 2007, a syna Georgea, narodeného 6. februára 2009
Piet Mondrian

Pieter Cornelis "Piet" Mondriaan, po roku 1912 Piet Mondrian (* 7. marec 1872, Amersfoort, Holandsko - † 1. február 1944, New York, New York, USA) bol holandský maliar, člen Abstraction-Création.
Bol významným predstaviteľom avantgardnej umeleckej skupiny De Stijl, ktorú založil Theo van Doesburg. Vyvinul nereprezentatívnu formu, ktorú nazval neoplasticizmus. Túto formu tvorila mriežka z vertikálnych a horizontálnych čiernych čiar s použitím troch základných farieb (modrá, červená a žltá).
Jeho poslednú, nedokončenú, maľbu Victory Boogie-Woogie kúpilo v roku 1997 holandské múzeum Gemeentemuseum Den Haag za zhruba 37 miliónov eur.
Cyklotrasa Hornád

Cyklotrasa Hornád je červeno a na časti úseku aj modro označená trasa vhodná pre turistiku a cykloturistiku v okolí Košíc. 
Začína sa na Golianovej ulici pred mostom pre peších, na rozhraní sídliska Nad Jazerom a mestskej časti Krásna. Smeruje po poľnej ceste pozdĺž rieky Hornád. Prvá polovica je nenáročná, prakticky bez prevýšenia. Prechádza zvyškami lužného lesa. Míňa obce Kokšov-Bakša a Nižná Myšľa, prechádza cez Ždaňu i Trstené pri Hornáde, kde sú mŕtve ramená - pozostatky pôvodného toku rieky pred reguláciou v druhej polovici 20. storočia. Odtiaľ začína stúpanie po vedľajšej asfaltovej ceste až k úpätiu Slanských vrchov do obce Skároš. 
Trasa pokračuje cez les už modrou značkou do Vyšnej Myšle a následne aj Nižnej Myšle. Bez obchádzky sa dá zo Skároša do Nižnej Myšle dostať aj po žlto označenom lesnom chodníku. Tento chodník vedie popri tzv. "Koscelku", odkrytom pôdoryse kostola zaniknutej stredovekej dediny tesne pred východom z lesa. Vyviera tu nikdy nezamŕzajúci prameň.
Modrá aj žltá značka vedú cez Nižnú Myšľu k drevenému mostu ponad Hornád. Na druhej strane je už pôvodná červená cyklotrasa, ktorá smeruje späť do Košíc na miesto štartu.
Aktuálny stav - 07/2015 - cyklotrasa je v úseku Košice → Skároš, pravdepodobne vinou chýbajúcej údržby, absolútne neprejazdná, zarastená a pokrytá v niektorých úsekoch naplaveným pieskom.
Baruch Myers

Baruch Myers (* 2. máj 1964, Orange, New Jersey, USA) je bratislavský rabín.
Životopis.
Baruch Myers sa narodil v Orange, New Jersey, USA a vyrástol v Maplewoode. Oženil sa s Chanou Myers v marci 1989 a presťahoval sa do Bratislavy v apríli 1993. Dňa 20. júna 1993 bol inaugurovaný ako bratislavský rabín, prvý rabín miestnej Židovskej náboženskej obce po 15 rokoch, odkedy v decembri 1978 zomrel rabín Izidor Katz (pôvodne rabín v Galante). Je považovaný za ortodoxného chasida z hnutia Chabad Lubavitch.
Myers v súčasnosti vedie Chabad House, židovskú škôlku, cheder pre školákov a letný tábor Gan Menachem. Býva so svojou ženou a 13 deťmi v Bratislave. Pred ním v Bratislave od roku 1945 pôsobili: hlavný rabín Marek Mordechaj Lebovič (19451948) (pozvaný zo Sedmohradska), prísediaci rabínskeho súdu rabín Simcha Binem Grünberger 19451948, prísediaci rabínskeho súdu rabín Nussen Gewürtz 19451948, prísediaci rabínskeho súdu rabín Gross, 19451948, rabín pre Agudat Israel Chaim Grünfeld, 19451948, rabín Armin Frieder, 19451946, rabín v neologickej synagóge na Rybnom námestí, vrchný rabín Eliáš Katz, 19481968 (predtým rabín v Raslaviciach 19401944, po vojne v Dunajskej Strede a v Nitre), rabín Meyer Weiss, emigroval v 60. rokoch, rabín Hilbert, emigroval v 60. rokoch, rabín Mojše Friedländer, v 50. rokoch kázal v modlitebni Temime Haderech na Kapucínskej 7. Až v roku 1976 sa nakoniec z Galanty do Bratislavy presťahoval rabín Izidor Katz.
Baruch Myers pôvodne vyštudoval hudobnú kompozíciu na Julliard School of Music a v ostatnom čase úspešne koncertuje s Chassidic Songs Project, kde hrá so slovenskými umelcami Jozefom Luptákom (violončelo), Milošom Valentom (husle) a Borisom Lenkom (akordeón).
Johannes Stark

Johannes Stark (* 15. apríl 1874, Schickenhof, Nemecko – † 21. jún 1957, Traunstein) bol nemecký fyzik.
V roku 1919 dostal Nobelovu cenu za fyziku za objav Dopplerovho javu pri kanálových lúčoch a štiepenia spektrálnych čiar v elektrickom poli, čo je dnes známe ako Starkov jav.
Jossi Steiner

Jossi Steiner (* 1936, Zlaté Moravce) bol od 2001 do 2011 rabínom košickej židovskej náboženskej obce. Jeho post ostáva po jeho odchode neobsadený.
Vďaka Steinerovmu návrhu získal biskup Pavol Gojdič v roku 2008 posmrtne ocenenie Spravodlivý medzi národmi ako prvý katolícky biskup.
Gin

Gin je alkoholický nápoj, vyrábaný destiláciou obilného kvasu ochutený borievkami.
História.
Gin pochádza z Holandska, kde bol objavený v roku 1650. Vynašiel ho Franz de le Boë známy skôr pod menom Franciscus Sylvius, profesor medicíny na univerzite v Leidene. Dr. Sylvius chcel pôvodne nájsť lacné diuretikum, ktoré by použil ako liek na obličkové problémy. Zmiešal teda dve močopudné suroviny – olej z borievkových bobúľ a obilný destilát. Takto vzniknutú zmes nazval genever (fr. genévrier = borievka). Anglickí vojaci nazvali tento nápoj „holandská guráž“ a priviezli ho do Anglicka, kde natoľko zachutil, že sa považoval za národný nápoj. Druhý typ ginu, ktorý vyvinuli v Londýne sa nazýva dry gin, niekedy tiež London dry gin, čo naznačuje mesto, kde bol prvýkrát vyrobený. Tento typ, ktorý sa od holandského odlišuje nielen výrobou ale i chuťou, vznikol v roku 1831. Vyrába sa destiláciou obilia a pridaním všemožných bylín a ďalších prísad, ktoré sú vlastným tajným receptom každej pálenice. Gin sa pridáva do rôznych koktejlov napr. Martini. Tento nápoj má i svoje múzeum a to v Hasselte v severovýchodnom Belgicku.
Najznámejší typ ginu, obvykle používaný v miešaných nápojoch, je London dry gin. London dry gin sa vyrába tým, že neutrálny obilný destilát sa po pridaní rastlinných látok redestiluje. Okrem borievky sa zvyčajne pridáva citrusová aróma, či už citrónová alebo pomarančová. Medzi ďalšie rastlinné látky, ktoré môžu byť použité patrí aníz, koreň angelika, koreň sladkého drievka, škorica, limetková kôra, grapefruitová kôra, šafran, baobab, koriander, muškátový oriešok a veľa iných.
Orange (rozlišovacia stránka)

Orange môže byť:
Maxim

Maxim môže byť:
Leslie Poles Hartley

Leslie Poles Hartley (* 30. december 1895, Whittlesey, Spojené kráľovstvo – † 13. december 1972, Londýn) bol britský spisovateľ, ktorý sa preslávil svojimi románmi a poviedkami. Medzi najznámejšie z jeho diel patrí román "The Go-Between" (1953), ktorý v roku 1970 sfilmoval podľa scenára Harolda Pintera režisér Joseph Losey. Kniha začína slovami "Minulosť je cudzina: veci sa tam robia inak", ktoré sa takmer stali príslovím.
Životopis.
Narodil sa v meste Whittlesey (oblasť Cambridgeshire). Študoval v Cliftonville (Thanet), potom krátko na Clifton College, kde sa prvýkrát stretol s Cliffordom Kitchinom, neskôr na Harrow School.
V roku 1915 pokračoval na Balliol College, Oxford, kde študoval modernú históriu. Tu sa zoznámil s Aldousom Huxleym. V roku 1916 sa pripojil k britskej armáde, kde bol neskôr povýšený na dôstojníka, avšak kvôli zdravotným problémom nikdy neopustil krajinu. Preto sa v roku 1919 vrátil do Oxfordu, kde sa zoznámil s mnohými ďalšími spisovateľmi, vrátane Davida Cecila.
V rokoch 1920 a 1922 bola jeho práca publikovaná v "Oxford Poetry". V tomto období bol redaktorom "Oxford Outlook" a Huxley ho predstavil lady Ottoline Morrell. Kitchin, ktorý bol tiež v Oxforde, ho zoznámil s Asquithstami; Cynthia Asquith sa stala jeho dlhoročnou priateľkou. Kvôli jeho spojeniu s Asquithstami bol odmietnutý skupinou "Bloomsbury".
Po získaní oxfordského titulu sa dostavili prvé úspechy, keď bolo publikované jeho prvé dielo a stal sa kritikom. Aj napriek tomu bol jeho život veľmi namáhavý a v roku 1922 sa nervovo zrútil. Krátko potom trávil väčšinu času v Benátkach a pokračoval v tom aj v nasledovných rokoch.
Až pokiaľ neuspelo jeho dielo "The Go-Between", nebol veľmi známym. Ale aj napriek tomu bol v roku 1947 ocenený cenou James Tait Black Memorial Prize za trilógiu "Eustace and Hilda" a v roku 1956 získal CBE.
George Hardie (umelec)

George Hardie (* 1944) je grafický dizajnér, ilustrátor a pedagóg známy predovšetkým tvorbou obalov na hudobné nahrávky. Populárnou sa stala najmä jeho ilustrácia optického hranola, ktorý rozkladá slnečný lúč na jednotlivé farby svetelného spektra a ktorú umiestnil na obal k albumu The Dark Side of the Moon od skupiny Pink Floyd.
George Hardie

George Hardie môže byť:
Certosa di Pavia (kláštor)

Certosa di Pavia je kláštorný komplex v Lombardii, v severnom Taliansku, medzi mestami Miláno a Pavia. Bol postavený v rokoch 1396 – 1495, na kraji bývalého veľkého loveckého parku, ktorý patril rodine Visconti v Miláne. 
Pôvodný kartuziánsky kláštorný komplex je preslávený svojou architektúrou a umeleckými dielami v gotickom a renesančnom štýle. 
História.
Gian Galeazzo Visconti, vojvoda Milána, položil základný kameň 27. augusta 1396, ako je zaznamenaný v reliéfe fasády. Poloha bola strategicky vybratá na pol cesty medzi mestami Miláno a Pavia, druhým mestom vojvodstva. Kostol bol postavený ako mauzóleum rodine Visconti. Jeho hlavná loď s dvomi bočnými loďami bola realizovaná v gotickom štýle v roku 1465. Medzitým sa renesancia rozšírila v Taliansku a zvyšok budovy bol realizovaný podľa nového štýlu pod vedením Giovanniho Solariho a jeho syna Guiniforteho. Solariho nasledoval v riadení prác Giovanni Antonio Amadeo, (1481 - 1499). Kostol bol vysvätený 3. mája 1497. Dolná časť fasády bola dokončená až v roku 1507. Kláštorný komplex Certosa bol i v ďalšom období zveľaďovaný a obsahuje obrovský zbierku umeleckých diel z 15. a 18. storočia. 
V roku 1782 boli kartuziáni zrušení cisárom Jozefom II., nasledovali ich cisterciáni v roku 1784 a potom karmelitáni v roku 1789. Do roku 1810 bol kláštor zatvorený, kým ho kartuziáni nezískali naspäť v 1843. Komplex bol v 1866 deklarovaný ako národná pamiatka a skonfiškoval ho taliansky štát, aj keď benediktíni sa tam zdržiavali až do roku 1880. Cisterciánski mnísi žijú v kláštore od roku 1960. 
Kostol.
Kostol je postavený v tvare latinského kríža s hlavnou, priečnou loďou a dvomi bočnými loďami, typickými pre gotickú architektúru. Chór je ukončený apsidou. Klenby sú zdobené geometrickými valcovanými tvarmi a hviezdnou oblohou. 
Architekt Giovanni Solari začal budovať arkádu, po jeho smrti ho v prácach nasledoval jeho syn Guiniforte Solari, ale práce boli pozastavené po smrti Guiniforteho v 1478. Od roku 1492 do 1496 viedol výstavbu Giovanni Antonio Amadeo. Fasáda kostola je bohato zdobená dekoráciami, typickými pre lombardskú architektúru, každá časť je zdobená reliéfmi, vyložená mramorom a sochami. Realizovali ju sochári Cristoforo Mantegazza a Giovanni Antonio Amadeo.
Stanford University

Stanford University, celým názvom Leland Stanford Junior University, alebo po slovensky aj Stanfordova univerzita je súkromná, výskumne orientovaná univerzita, v Stanforde, Kalifornia, USA. Bola založená v roku 1885 kalifornským guvernérom a senátorom Lelandom Stanfordom a jeho ženou Jane Lathropovou Stanfordovou ako pamiatka na ich syna, Lelana Stanforda Jr., ktorý zomrel v Európe na brušný týfus niekoľko týždňov pred jeho šestnástymi narodeninami. Univerzita bola vybudovaná na pozemkoch Stanfordovej farmy v Palo Alto.
Univerzita sa nachádza v srdci Silicon Valley, medzi jej absolventmi sú zakladatelia firiem ako Sun Microsystems, Google, Yahoo!, Hewlett-Packard, Nvidia, Cisco Systems, či Silicon Graphics.
Davies (kráter)

Davies je impaktný kráter na Marse, ktorý sa nachádza na súradniciach 46°S, 0°V na okraji Acidalia Planitia v blízkosti Arabia Terra. V priemere má šírku približne 49 km. 
Bol pomenovaný na počesť Mertona Daviesa (1917 – 2001), priekopníka kartografie planetárnych telies. Ako zamestnanec v "Rand Corporation" asistoval NASA so svojimi kolegami Gérardom de Vaucouleursom a Haroldom Masurskym pri mapovaní Marsu. Tiež určil nultý poludník Marsu, ako poludník prechádzajúci cez kráter Airy-0. Kráter Davies sa nachádza tiež na nultom poludníku, pretože hlavne kvôli nemu bol takto určený.
Gustáv Slamečka

Ing. Gustáv Slamečka, MBA je český politik slovenského pôvodu, bývalý minister dopravy Česka v tzv. úradníckej vláde Jana Fischera.
Život.
Narodil sa v Nitre, kde dodnes žijú jeho príbuzní a kam sa pravidelne vracia. Študoval v Banskej Bystrici na fakulte ekonomiky služieb a cestovného ruchu. Ďalšie štúdia absolvoval v Česku, Spojených štátoch na University of Pittsburgh a v Austrálii. Gustáv Slamečka žije od roku 1996 v Prahe a hovorí po slovensky. Pred ministerskou funkciou pracoval na poste námestníka Ministerstva dopravy ČR. Roku 2010 sa verejne prihlásil k svojej homosexualite.
Politická činnosť.
Po vyslovení nedôvery vláde Mirka Topolánka a nasledujúcich rokovaniach o novom kabinete ho do funkcie navrhla ODS. Prezident Václav Klaus ho do funkcie ministra dopravy vymenoval 8. mája 2009. Bol prvým členom českej vlády po rozdelení Česko-Slovenska, ktorý nemal české občianstvo.
Skutočnosť, že na čelo českého rezortu dopravy bol postavený Slovák, ktorý nebol českým občanom, viedla k mnohým negatívnym komentárom; opozičnej ČSSD prekážalo najmä možné bezpečnostné riziko. 
Gustáv Slamečka zložil na radnici v Prahe 6 sľub českého štátneho príslušníka 5. novembra 2009 a získal tak české občianstvo.
Davies

Davies môže byť:
Charles Glover Barkla

Charles Glover Barkla (* 7. jún 1877, Widnes, Spojené kráľovstvo – † 23. október 1944, Edinburgh) bol anglický fyzik. 
V roku 1917 dostal Nobelovu cenu za fyziku za svoj prínos k štúdiu rozptylu lúčov X. Bol po ňom pomenovaný mesačný kráter Barkla.
Are You Experienced

Are You Experienced je debutový album rockovej skupiny The Jimi Hendrix Experience. Album bol vydaný v roku 1967 ako prvé LP nového vydavateľstva Track Records. Je zvýraznený Hendrixovými základmi R&amp;B, psychedéliou a hrou na elektrickú gitaru s využitím spätnej väzby, čo z Hendrixa a jeho skupiny vytvorilo nové medzinárodné hviezdy. V roku 2003 časopis Rolling Stone zaradil tento album na 15. miesto jeho zoznamu 500 najlepších albumov všetkých čias.
História.
Po tom čo Chas Chandler zobral Jimiho Hendrixa pod svoje krídla, odišli v septembri 1966 do Anglicka kde založili skupinu The Jimi Hendrix Experience. Skupina podpísala kontrakt s novým hudobným vydavateľstvom Track Records (vytvoreným manažérmi The Who Chrisom Stampom a Kitom Lambertom). Ale ich debutový singel sa objavil pod vydavateľstvom Polydor Records, pretože Track Records ešte nebolo funkčné. Táto skupina vydala tri single (všetky v Top 10) produkované Chasom Chandlerom: „Hey Joe“/„Stone Free“ (december 1966), „Purple Haze“/„51st Anniversary“ (marec 1967, prvé vydanie vydavateľstva Track Records) a „The Wind Cries Mary“/„Highway Chile“ (máj 1967). Album vydaný toho mája v Anglicku, ale bez tých troch singlov (čo bolo v UK vtedy zvykom) sa rýchlo stal senzáciou v celej Európe (okrem východného bloku) umiestňujúc sa na 2. priečke, hneď za albumom "Sgt. Pepper’s Lonely Hearts Club Band" skupiny The Beatles.
Zoznam skladieb.
Všetky skladby napísal Jimi Hendrix, okrem uvedených výnimiek.
Supermarine Type 224

Supermarine Type 224 bol prototyp britského stíhacieho lietadla v medzivojnovom období.
Stroj vznikol ako jeden z návrhov do výberového konania na novú stíhačku pre Royal Air Force (RAF) v roku 1934. Jeho hlavným konštruktérom bol R. J. Mitchell.
Išlo o celokovový jednoplošník s pevným podvozkom a otvoreným kokpitom. Návrh zahŕňal zaujímavý chladiaci systém – vodné chladiče umiestnené pozdĺž krídel. Toto však spôsobovalo problémy so spoľahlivosťou. Vo februári 1934 sa typ 224 v porovnaní s ostatnými jednoplošníkmi a dvojplošníkmi neukázal v najlepšom svetle. Jeho maximálna rýchlosť bola iba 367 km/h (228 mph) a stúpanie na (15000 ft) mu trvalo 9,5 minúty (/s).
Pre porovnanie, víťazný návrh firmy Gloster (dvojplošník, z ktorého čoskoro vzniká Gloster Gladiator) dosiahol rýchlosť 390 km/h (243 mph), rovnaké stúpanie mu trvalo 6,5 minúty.
Charles Arthur Bassett

Charles Arthur Bassett II (* 30. december 1931, Dayton – † 28. február 1966, St. Louis) bol americký elektrotechnický inžinier, skúšobný pilot Vzdušných síl USA a astronaut NASA, ale do vesmíru neletel. Tragicky zahynul pri jednom z letov s nadzvukovým cvičným prúdovým lietadlom T-38.
Životopis.
Stredoškolské štúdium na Bera High Scholl v Ohiu ukončil roku 1949 a rok potom vstúpil do americkej armády, kde zotrval až do konca života. V roku 1960 získal titul inžiniera elektrotechniky na fakulte technológie univerzity v Texase. Na Edwardsovej základni vzdušných síl v Kalifornii absolvoval v roku 1963 pilotnú školu. Postgraduálne štúdium ukončil na univerzite v severnej Kalifornii. V októbri 1963 bol zapísaný v tretej skupine do výcvikového strediska amerických astronautov v NASA. Oženil sa, bol otcom dvoch detí. Bol vymenovaný za pilota hlavnej posádky pre misiu Gemini 9. 
Pri jednom z letov s nadzvukovým cvičným prúdovým lietadlom Northrop T-38 Talon, ktorými NASA disponovala, došlo k nehode a Bassett spolu s kolegom, astronautom Elliotom Seeom, zahynuli pri pristávacom manévri za veľmi zlého počasia po zrážke s budovou spoločnosti McDonnell na letisku v St. Louis, kde mali prevziať práve dokončovanú kozmickú loď Gemini 9. V tom čase mal hodnosť kapitána letectva.
Clifton Curtis Williams

Clifton Curtis „C.C.“ Williams, Jr. (* 26. september 1932, Mobile – † 5. október 1967, neďaleko Tallahassee) bol americký skúšobný pilot, pilot Zboru Námornej pechoty USA, strojný inžinier a astronaut NASA, ale do vesmíru neletel. Tragicky zahynul pri jednom z letov s nadzvukovým cvičným prúdovým lietadlom T-38.
Životopis.
Mal titul strojného inžiniera z Auburn University. Bol tiež pilotom námornej pechoty a skúšobným pilotom. V roku 1963 ho zapísali do tretej skupiny výcvikového strediska amerických astronautov v NASA. Oženil sa, bol otcom dvoch detí. Vybrali ho ako záložného pilota misie Gemini 10 a neskôr na misie programu Apollo.
Dňa 5. októbra 1967 Williams letel s nadzvukovým cvičným prúdovým lietadlom Northrop T-38 Talon, ktorými NASA disponovala, z Cape Kennedy späť do Houstonu s medzipristátím v Mobile v Alabame, aby navštívil svojho otca, ktorý zomieral na rakovinu. Neďaleko Tallahassee na Floride sa lietadlo vo výške 6 800 m náhle v dôsledku zaseknutého krídelka prevrátilo doľava, dostalo sa do nekontrolovateľného pádu a v rýchlosti 1 130 km/h sa takmer kolmo zarylo do zeme. Williams sa katapultoval vo výške 460 m, ale lietadlo letelo príliš rýchlo a príliš nízko na to, aby mohol bezpečne pristáť. Hovorca vzdušných síl uviedol: "„Lietadlo sa rozpadlo a telo spolu s ním.“" Williams mal v tom čase hodnosť majora námornej pechoty.
A-003

A-003 bol tretí test únikového systému kozmickej lode Apollo pri podmienkach podobných skutočnému letu. Úlohou testu bolo otestovať núdzový systém vo výške zodpovedajúcej približne hranici pre efektívne použitie aerodynamických riadiacich prvkov (nazývaných Canards). Do výšky 36 kilometrov mala maketu servisného a veliteľského modulu Apollo opäť vyniesť raketa Little Joe II, ktorá bola pre tieto testy špeciálne navrhnutá. Raketa bola pre tento test vybavená šesticu raketových motorov na tuhé palivá Algol, ktoré boli odpalené po trojiciach (tri pre každý stupeň) a dokázali vyniesť raketu do veľkej výšky. Štart sa uskutočnil 19. mája 1965 o 06:01 miestneho času (13:01 UTC) na základni White Sands Missile Range v Novom Mexiku. 
Presne o 06:01:04 bol odpálený prvý stupeň a raketa sa vzniesla, jej let však netrval dlho a po 2,5 sekundách došlo k poruche a následne strate kontroly. Raketa začala nekontrolovane rotovať okolo pozdĺžnej osi (až 260° za sekundu) rozpadla sa ešte pred zapálením druhého stupňa. Únikový systém teda začal procedúry pre záchranu v malej výške namiesto plánovaného testu v riedkych vrstvách atmosféry. Pri takto vysokých otáčkach sa aerodynamické riadiace plochy ukázali ako neúčinné a navyše destabilizujúce. Neskoršie simulácie potvrdili neúčinnosť aerodynamických plôch pri vysokých otáčkach, ale ukázalo sa, že pri pozdĺžnej rotácii do 20° za sekundu je systém spoľahlivý a to bolo podstatné, pretože práve 20°/s bol limit pre automatické spustenie únikového systému pri budúcich misiách s ľudskou posádkou. 
Okrem testu aerodynamických plôch vo vysokej nadmorskej výške, mal test A-003 aj niekoľko vedľajších cieľov. Boli to: určiť oscilácie pri vysunutých aerodynamických plochách, preveriť systém odpojenia veže, preveriť účinnosť predného tepelného štítu, určiť mieru zníženia viditeľnosti oknami modulu v dôsledku ich znečistenia plynmi z motora únikového systému, určiť teplotné, silové a aerodynamické pôsobenie na jednotlivé komponenty únikového systému pri rôznych fázach letu. Vysoké otáčky modulu znemožnili aerodynamické testy, ale všetky ostatné subsystémy pracovali správne. Vo výsledku síce nebola dosiahnutá požadovaná výška 36 km, ale systém predviedol úspešné odpojenie v malej výške (~ 3,8 km) a pri vysokej uhlovej rýchlosti. Letové charakteristiky ako rýchlosť a dynamický tlak boli takmer zhodné s podmienkami očakávanými pri reálnych letoch Saturnu I a V.
White Sands Test Facility

 
White Sands Test Facility (WSTF, "Testovacie zariadenie White Sands") je zariadenie americkej agentúry pre letectvo a vesmír – NASA, kde prebieha výskum, vývoj a testovanie raketových motorov, kozmických pohonných systémov, nových materiálov a ďalších zariadení pre vesmírne aplikácie. Zariadenie bolo založené na územie White Sands Missile Range v roku 1963. Kapacity WSTF vyžíva okrem NASA tiež americké ministerstvo obrany, rôzne federálne úrady, univerzity a súkromné spoločnosti. Dohľad nad WSTF má Johnsonovo vesmírne stredisko.
Pracoviská.
Raketové pohony predstavujú hlavnú oblasť výskumu v WSTF. Tunajšie pracoviská sú schopné simulovať širokú škálu tlakov a teplôt pre testovanie jednotlivých motorov, ale i celých pohonných sústav. Najdôležitejšie programy, na ktorých sa tu pracuje sú ISS a v minulosti program Space Shuttle. Prebiehajú tu testy orbitálnej manévrovateľnosti motorov pre raketoplány, výskum hypergolických pohonných látok a prebiehal tu program Space Shuttle Fleet Leader.
V laboratóriách WSTF prebieha výskum materiálov, palív a ďalších prevádzkových kvapalín a plynov, ktoré sa používajú v kozmickom priemysle. Pracovisko Oxygen Systems sa zameriava na správanie vlastností kyslíka. To zahŕňa kvapalný kyslík v nádržiach ako oxidačné činidlo, účinky atmosférického kyslíka na vybavenie kozmických lodí a živé organizmy. Na pracovisku Propellant Systems prebieha výskum na poli raketových palív. Skúmajú sa tu palivá ako: kvapalný vodík, kvapalný kyslík, hydrazín, monometyl hydrazín, aerozin 50 a ďalšie. Štúdium palív zahŕňa výskum chemických vlastností ako: teplotné charakteristiky pri horení a výbuchu a účinky paliva na životné prostredie.
Materiálové laboratória vyvíjajú nové kompozitné materiály, ale prebieha tu aj výskum použitia štandardných materiálov pre kozmické aplikácie. WSTF je vybavené zariadením na modelovanie vysokorýchlostných zrážok, aké môžu spôsobiť mikrometeority alebo iné častice (pozri kozmický odpad). Pre výcvik pilotov raketoplánov slúži stredisko White Sands Space Harbor. Tunajšia základňa bola pripravená na núdzové pristátie raketoplánu Space Shuttle.
Sú tu tiež uložené vzorky mesačných hornín, privezené pri misiách Apollo. Celková váha uskladnených hornín je z celkových privezených na Zem.
Dinorwic (kráter)

Dinorwic je impaktný kráter na Marse s priemerom pribliźne 56 km. Nachádza sa na súradniciach 30.4°J, 101.6°Z, severovýchodne od kráteru Virrat a severne od kráteru Tugaske. Severovýchodne od kráteru Dinorwic sa nachádza kráter Caxias a ďalej na východ kráter Llanesco. Je pomenovaný po meste v Ontariu v Kanade. Jeho meno bolo potvrdené Medzinárodnou astronomickou úniou v roku 1991. Vzhľadom na vek svojho povrchu, založenom na informáciách z United States Geological Survey, sa predpokladá, že vznikol v Noachianskej epoche, pred 3,8 až 3,5 mld. rokmi. Kráter má hĺbku . Hrana kráteru sa od dna nachádza vo výške , a od okolitého terénu vo výške .
Eagle (kráter)

Eagle je malý impaktný kráter na povrchu Marsu. V roku 2004 ho podrobne preskúmal robot Opportunity, jedno z dvoch pohyblivých vozidiel misie Mars Exploration Rover. Kráter sa nac´hádza v oblasti Meridiani Planum. Prieskum tohto kráteru pomocou robota Opportunity pomohol dokázať, že Meridiani Planum bolo kedysi dno oceánu. 
Meno.
Kráter je pomenovaný: na česť prvej pilotovanej vesmírnej loďi, ktorá pristála na Mesiaci v roku 1969, na česť krajine, ktorá túto loď vypustila – USA (symbol krajiny je "Orol", ).
A-004

A-004 bol šiesty a posledný test únikového systému kozmickej lode Apollo. Test prebehol 20. januára 1966 o 15:17 UTC na základni White Sands Missile Range v Novom Mexiku. Pre vynesenie kozmickej lode Apollo bola opäť použitá raketa Little Joe II, pre ktorú to bol posledný let a už nikdy nebola použitá. Servisný a veliteľský modul Apollo už neboli makety, ale prvé produkčné kusy série Block I. Raketa bola pre tento test vybavené štyrmi motormi na tuhé palivá Algol a piatimi motormi Recruit.
Úlohy testu.
Hlavnou úlohou bolo overiť schopnosť únikového systému stabilizovať a správne orientovať veliteľský modul pri rýchlom prevaľovaní (rotácie vo všetkých osiach). Druhou úlohou bolo overiť tuhosť konštrukcie veliteľského modulu, ktorý bol zaťažený na hranici konštrukčných možností. Raketa Little Joe II bola vybavená rovnakou navádzacou sústavou ako pri teste A-003, reaktívny ovládací systém bol však odpojený. Na rádiový pokyn bola schopná rýchlo zvýšiť svoj náklon a iniciovať tak prevaľovanie modulu.
Priebeh letu.
Štart bol niekoľkokrát odložený pre technické problémy a zlé počasie. Raketa napokon odštartovala 20. januára o 15:17 UTC. Let prebiehal hladko a po dosiahnutí požadovanej výšky a rýchlosti bol vydaný pokyn na vykonanie pozdĺžneho náklonu. Únikový systém sa automaticky aktivoval o 2,9 sekúnd neskôr. Takmer okamžite po oddelení, sa veliteľský modul začal prevaľovať, vrcholné hodnoty dosahovali uhlové rýchlosti až 70 °/s okolo pozdĺžnej osi a až 160 °/s okolo zvyšných dvoch. Aerodynamické plochy (Canards) pracovali správne a po štyroch pretočeniach sa im podarilo stabilizovať a zorientovať modul zadným tepelným štítom vpred, presne ako bolo naplánované. Modul dosiahol maximálnu výšku 28,3 kilometra a dopadol 34,6 kilometrov od štartovacej rampy. Všetky systémy pracovali správne a test bol kompletne úspešný.
White Sands Missile Range

 
White Sands Missile Range (WSMR) je raketová strelnica nachádzajúca sa v Novom Mexiku. So svojou rozlohou 8 200 km², je najväčším vojenským zariadením v Spojených štátoch. Areál sa skladá z "Oscura Range", "WSMR Otera Mesa bombing range", "Fort Bliss Range Complex" a White Sands Test Facility. Hlavnými užívateľmi sú americké ministerstvo obrany, USAF a NASA.
2009 v televízii

Tento článok obsahuje výpis významných udalostí v televízii v roku 2009.
Vlajka Mikronézie

Vlajku Mikronézie používajú Mikronézske federatívne štáty. Bola prijatá 10. novembra 1979.
Opis.
Vlajku tvoria svetlo modrý obdĺžnik s pomerom strán 1:2, v ňom sa nachádzajú štyri strieborné päťramenné hviezdy, ktorých dva spodné cípy smerujú do stredu vlajky. Každá hviezda symbolizuje jednu z federatívnych republík Mikronézie (Chuuk, Pohnpei, Kosrae a Yap). Modré pozadie má symbolizovať oceán, ktorý ostrovy Mikronézie obklopuje.
Pamätné euromince roku 2013

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2013 bolo emitovaných 23 rôznych pamätných euromincí (vrátane 2 verzií Nemecko-Francúzskej spoločnej emisie).
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Pamätné euromince roku 2014

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2014 bolo emitovaných 27 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Andorra.
Zaujímavosť: Monako nikdy nepotvrdilo tému 200. výročia okupácie francúzskom. Pravdepodobne išlo len o novinársku kačicu.
Pamätné euromince roku 2015

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2015 bolo emitovaných 47 pamätných euromincí (vrátane 19 verzií spoločnej emisie).
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Andorra 2.minca.
Zaujímavosť: Holandská minca 200. výročie korunovácie Kráľa Williama I. bola zrušená, respektíve nikdy nepotvrdená.
Pamätné euromince roku 2016

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2016 bolo emitovaných 32 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Andorra 2.minca.
Zaujímavosť: Holandské mince Predsedníctvo v Rade Európskej únie a 200. výročie menovej reformy neboli nikdy potvrdené.
Pamätné euromince roku 2017

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2017 bolo emitovaných 32 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Pamätné euromince roku 2018

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2018 bolo emitovaných 36 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Pamätné euromince roku 2019

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2019 bolo emitovaných 32 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Pamätné euromince roku 2020

Dvojeurové pamätné mince resp. eurové mince s nominálnou hodnotou 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2020 je momentálne známa plánovaná emisia 34 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Pamätné euromince roku 2021

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2021 je momentálne známa plánovaná emisia 31 pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.